open-index/open-wikipedia-markdown huggingface dataset:
இலவுரா தான்லி

**இலவுரா தான்லி** *(Laura Danly)* ஓர் அமெரிக்க வானியலாளரும் கல்வியியலாளரும் ஆவார்.  இவர் இப்போது இலாசு ஏஞ்சலீசில் உள்ள கிரிபித் வான்காணகத்தின் பொறுப்பாளராகப் பணிபுரிகிறார். இதற்கு முன்பு இவர் இயற்கை அறிவியல் தென்வர் அருங்காட்சியகத்தில் விண்வெளி அறிவியல் துறைத்தலைவராக இருந்துள்ளார்.

இதற்கும் முன்பு, இவர் தென்வர் பல்கலைக்கழகத்தில் உதவிப் பேராசிரியராகவும் பொமோனா கல்லூரியில் வருகைதரு உதவிப் பேராசிரியராகவும் இருந்தார்.  இப்பதவிகளை வகித்தபோது, இவர் வானியல், தொல்வானியல், சூரிய இயற்பியல், வான் ஒளிப்படவியல்,  வானுயிரியல் ஆகிய புலங்களுக்கான பாடத்திட்டங்களை உருவாக்கினார்.

இவர் மேரிலாந்து, பால்டிமோரில் உள்ள விண்வெளித் தொலைநோக்கி அறிவியல் நிறுவனத்தில் பல ஆண்டுகள் பணிபுரிந்தார். இங்கே கல்விசார்ந்த திட்ட அறிவியலாளராகவும் உதவி வானியலாளராகவும் அபுள் ஆய்வுறுப்பினராகவும் பல பதவிகளில் இருந்துள்ளார்.  மேலும் இவர் தன் முதுமுனைவர் ஆய்வையும் விண்வெளித் தொலைநோக்கி அறிவியல் நிறுவனத்திலேயே மேற்கொண்டார்.

வானியலாளராக இவர் பரந்து விரிந்த நோக்கீட்டுப் பட்டறிவு வாய்ந்தவர். இவர் இவர் அபுள் விண்வெளித் தொலைநோக்கி வழியாக 441 புற ஊதாக் கதிர் நோக்கீடுகளைச் செய்துள்ளார். மேலும், ஒளியியல், கதிர்வீச்சு நோக்கீடுகளைப் பல் நூறுமணி நேரத்துக்கு கிட் தேசிய வான்காணகத்திலும் மெக்டொனால்டு வான்காணகத்திலும் செரோ தோலோலோ அமெரிக்க வான்காணகத்திலும் தேசியக் கதிர்வீச்சு வான்காணகத்திலும் மேற்கொண்டுள்ளார்.

இவர் 1991 இல் மகளிர் அறிவியல் பேரவையை உருவாக்கி இளம்பெண்கள் அறிவியலில் பணிமேற்கொள்ள ஊக்கப்படுத்தினார். அவர்கள் பல்வேறு துறைகளில் பணிபுரியும் சிறந்த பெண் அறிவியலாளர்களையும் பொறியாளர்களையும் சந்தித்து  தாம் மேற்கொள்ள விரும்பும் அறிவியல் புலங்களைப் பற்றி அளவளாவ ஏற்பாடுகள் செய்தார்.  In 1993, Danly co-authored The Baltimore Charter for Women in Astronomy வானியலில் சிறுபான்மையினராக உள்ள மகளிரின் அக்கறைகளையும் இள மகளிருக்கு அறிமுகப்படுத்தினார்.

இவர் இயற்பியலில் இளங்கலைப் பட்டத்தை யேல் பல்கலைக்கழகத்திலும் வானியலில் முனைவர் பட்டத்தை விசுகான்சின்-மேடிசன் பல்கலைக்கழகத்திலும் பெற்றார்.

புடவி (*The Universe*), புடவி எப்படி வேலை செய்கிறது ( *How the Universe Works* )ஆகிய தொலைக்காட்சித் தொடர்களில் விருந்து அறிவியலாளராக தோன்றி நடித்துள்ளார்.

இவர் 2009 அக்தோபர் 21 இல், காசினி-ஐகன்சு இலக்குத் திட்டத்தில் இருந்து காரிக்கோள் பயணத்திட்டம் வரையிலான அண்மை  விண்வெளி ஆய்வில் ஈடுபட்ட அறிவியலாளர்களை அறிமுகப்படுத்தி விரிவுரை ஆற்றியுள்ளார். .

## மேற்கோள்கள்

## வெளி இணைப்புகள்
* Griffith Observatory

பகுப்பு:அமெரிக்க வானியலாளர்கள்
பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1958 பிறப்புகள்
சுதெப்பி பாம்

**சுதெப்பி பாம்** *(Stefi Baum)* (பிறப்பு: சிகாகோ, இல்லினாயிசு) ஓர் அமெரிக்க வானியலாளர் ஆவார். இவர் அமெரிக்க வானியல் கழகத்தில் இருந்து 1993 இல் வானியலுக்கான ஆன்னி ஜம்ப் கெனான் விருதைப் பெற்றார். வர் அபுள் தொலைநோக்கியை உருவாக்க உதவினார். இவர்2004 இல் இருந்து உரோச்சர் தொழில்நுட்ப நிறுவனத்தின் செசுட்டர் எப். கார்ல்சன் படிம அறிவியல் மையத்தின் இயக்குநராக இருந்தார்.
## வாழ்க்கை
இவர் ஆர்வார்டு பல்க்லைக்கழகத்தில் இருந்து இயற்பியலில் கலையிளவல் பட்டத்தையும் மேரிலாந்து பல்கலைக்கழகத்திலிருந்து முனைவர் பட்டத்தையும் பெற்ரார். தற்போது அறிவியல் பீடத்தின் தலைவராகவும்  மனிடோபா பல்கலைக்கழகத்தில் இயற்பியல் மற்றும் வானியல் பேராசிரியராகவும் உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்கப் பெண் அறிவியலாளர்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:1958 பிறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
மார்த்தா பர்கே

**மார்த்தா பர்கே** *(Marta Burgay)* (30. நவம்பர் 1976, தோரினோ ஓர் இத்தாலிய வனியலாளர் ஆவார். இவர் தொடக்கத்தில் முதல் இரட்டைத் துடிவிண்மீனின் கண்டுபிடிப்பாளராகப் பெயர்பெற்றார். அது  PSR J0737-3039 எனும் இரட்டைத் துடிவிண்மீன் ஆகும். இது ஆத்திரேலியாவில் உள்ள64 மீ பார்க்கேசு கதிர்வீச்சுத் தொலைநோக்கியால் கண்டுபிடிக்கப்பட்டது.

இவரது கதிர்வீச்சுத் துடிமீன் ஆய்வுரை, இத்தாலிய வானியல் கழகத்தில் இருந்து சிறந்த முனைவர் ஆய்வுக்கான 2005 ஆம் ஆண்டின்  *பியட்ரோ தாச்சினி பரிசைப்* பெற்றது theses. 2006 ஆம் ஆண்டில் பன்னாட்டு தூய, பயன்முறை இயற்பியல் ஒன்றியத்தின் வானியற்பியலுக்கான இளம் அறிவியலாளர் பரிசை முதலிலேயே வென்றவரும் இவரே. இவர் 2010 இல் இந்திய வானியல் கழகத்தின் வைணு பாப்பு பொற்பதக்கத்தைப் பெற்றார்.

## மேற்கோள்கள்

## வெளி இணைப்புகள்
*

பகுப்பு:கதிர்வீச்சு வானியலாளர்கள்
பகுப்பு:இத்தாலிய வானியலாளர்கள்
பகுப்பு:இத்தாலியப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
மேகன் தோனகுயே

**மேகன் தோனகுயே** *(Megan Donahue)* ஓர் அமெரிக்க வானியலாளர் ஆவார். இவர் பால்வெளிகளியும் பால்வெளிக் கொத்துகளையும் ஆய்வு செய்கிறார். இவர் இயற்பியல், வானியற்பியல் பேராசிரியரக மிச்சிகன் மாநில பல்கலைக்கழகத்தில் பணிபுரிகிறார். இவர் 2017-2018 கால இடைவெளியில் அமெரிக்க வானியல் கழகத்தின் தலைவரும் ஆவார்.

## கல்வியும் வாழ்க்கைப்பணியும்
## கல்வியும் வாழ்க்கைப்பணியும்
இவர் 1985 இல் மசாசூசட் தொழில்நுட்ப நிறுவனத்தில் இருந்து இயற்பியலில் இளவல் பட்டம் பெற்றார். இவர் 1990 இல் கொலராடோ பவுள்டர் பல்கலைக்கழகத்தில் இருந்து ஜே. மைக்கேல் சல், டி. சுடாக்கே ஆகியவர்களின் மேற்பார்வையில் வானியற்பியலில் தன் முனைவர் பட்டம் பெற்றார் .
இவர் கார்னிகி அறிவியல் நிறுவனத்தில் முதுமுனைவர் ஆய்வை முடித்த்தும் 1993 இல் இரண்டாம் முதுமுனைவர் ஆய்வுக்காக விண்வெளித் தொலைநோக்கி அறிவியல் நிறுவனத்தில் சேர்ந்தார். அங்கு பல நிலைகளில் பணியாற்றிவிட்டு 2003 இல் மிச்சிகன் மாநிலப் பல்கலைக்கழகப் புல உறுப்பினராகச் சேர்ந்தார்.

## நூல்கள்
இவர் பின்வரும் மூன்று பியர்சன் அண்டக் கண்ணோட்ட்த் தொடர்வரிசை வானியல் பாடநூல்களில் இணையாசிரியராக பங்கேற்றுள்ளார்:

*The Cosmic Perspective* (8th ed., 2016, இது இருதொகுதிகளாகவும் வெளிவந்துள்ளது),

*The Essential Cosmic Perspective* (7th ed., 2014),

*The Cosmic Perspective Fundamentals* (2nd ed., 2015).

## தகைமைகளும் விருதுகளும்
இவர் 1993 இல் வானியலில் சிறந்த ஆய்வுரைக்கான இராபர்ட் ஜே. டிரம்பிளர் விருதைப் பெற்றார்.
இவர் 2012 இல் அமெரிக்க அறிவியல் மேம்பாட்டுக்கான கழகத்தில் ஆய்வுறுப்பினரானார்; 2016 இல் அமெரிக்க இயற்பியல் கழகத்தின் ஆய்வுறுப்பினரானார்.

## மேற்கோள்கள்

## வெளி இணைப்புகள்
*Home page

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
வழக்கெல்லைக்கோடு

**வழக்கெல்லைக்கோடு** (isogloss) என்பது, உயிரெழுத்து ஒன்றின் உச்சரிப்பு, சொல்லொன்றின் பொருள், தொடரியல் அம்சம் ஒன்றின் பயன்பாடு போன்ற குறித்த மொழியியல் அம்சம் ஒன்றின் புவியியல் எல்லை ஆகும். முக்கியமான கிளைமொழிகள் பொதுவாக ஒரு தொகுதி வழக்கெல்லைக்கோடுகளினால் எல்லைப்படுத்தப்படுகிறது. பென்ராத் கோடு உயர் செருமனையும், மேற்கு செருமானிய மொழிகளையும் வேறுபடுத்துகின்றது. லா இசுப்பெசியா-ரிமினி கோடு வடக்கு இத்தாலியக் கிளைமொழிகளையும், மத்திய இத்தாலியக் கிளைமொழிகளையும் வேறுபடுத்துகிறது. ஒரு தனி வழக்கெல்லைக்கோடு, ஒரு மொழி எல்லைக்கோட்டுடன் பொருந்தலாம் அல்லது பொருந்தாமல் இருக்கலாம். எடுத்துக்காட்டாக, /y/ இன் முன் குவிவு, பிரான்சு, செருமனி ஆகியவற்றுக்கு இடையேயான எல்லையைக் கடந்து செல்கிறது. அதேவேளை, /y/ ஐக் கொண்டுள்ள பிரெஞ்சுச் சொற்களுக்கு இணையான இத்தாலிய, எசுப்பானியச் சொற்களில் /y/ இருப்பதில்லை.

பகுப்பு:மொழியியல்
உலூயிசு பிரிலாந்து ஜென்கின்சு

**உலூயிசு பிரிலாந்து ஜென்கின்சு** *(Louise Freeland Jenkins)* (ஜூலை 5, 1888 – மே 9, 1970) ஓர் அமெரிக்க வானியலாலர் ஆவார். இவர்சுரியனில் இருந்து 10 பார்செக் தொலைவுக்குள் அமைந்த விண்மீன்களின் வானியல் அட்டவணையை உருவாக்கினார். மேலும், யேல் பொலிவுமிகு விண்மீன்கலைன் வானியல் அட்டவணையையும் திருத்தம் செய்தார்.

இவர் மசாசூசட்டில் உள்ள பிட்சுபர்கில் பிறந்தார். இவர் 1911 இல் மவுண்டு கோலியோக் கல்லுரியில் பட்டம் பெற்றார். இவர் அதே நிறுவனத்தில் 1917 இல் வானியலில் முதுவர் பட்டம் பெற்றார். இவர் 1913 இல் இருந்து 1915 வரை பிட்சுபர்கில் உள்ள அல்லிகேனி வான்காணகத்தில் பணிபுரிந்தார். பின்னர், இவர் மவுண்டு கோலியோக் கல்லூரியில் 1915 முதல் 1920 வரை பயிற்றுநராக இருந்தார்.

இவர் 1921 ஆம் ஆண்டளவில் யப்பானுக்குச் சென்று மகஇர் கிறித்தவக் கல்லூரியில் ஆசிரியராகச் சேர்ந்தார். பின்னர் இவர் 1925 இல் அமெரிக்காவுக்கு மீண்டும் தன் தந்தையார் இறந்த்தும் வந்தார். ஓராண்டுக்குப் பிறகு யப்பானுக்கு மீண்டும் வந்து கிமேயியில் உள்ல பள்ளியில் சேர்ந்தார். (கினமாட்டோ கோகுவென் சிறுமியர் உயர்நிலைப்பள்ளி.)

இவர் 1932 இல் அமெரிக்காவுக்கு வந்து. யேல் பல்கலைக்கழக வான்காணகத்தில் புலவுறுப்பினராகச் சேர்ந்தார். இவர் வானியல் இதழின்( *[[Astronomical Journal]]*) இணையாசிரியராக 1942இல் இருந்து 1958 வரையில் பணியாற்றி உள்ளார். இவர் தன் வாழ்நாளின் கடைசியில் மீண்டும் யப்பானுக்கு வருகை தந்துள்ளார்.

இவர் அண்மையில் உள்ள விண்மீன்களின் கோணவியல் இடமாறு தோற்றப் பிழை ஆய்வுக்காகப் பெயர்பெற்றவர். இவர் மாறும் விண்மீன்களைப் பற்றியும் ஆய்வு செய்தார்.

## நூல்தொகை
* Frank Schlesinger and Louise F. Jenkins, *Yale Bright Star Catalogue*, 2nd edition.
* Louise F. Jenkins, *[https://catalog.hathitrust.org/Record/001475326 General Catalogue of Trigonometric Stellar Parallaxes]*, Yale University Observatory, New Haven, Connecticut, 1952. Supplement 1963.

## தகைமைகள்
* நிலாவின் ஜென்கின்சு குழிப்பள்ளம் இனரது நினைவாகப் பெயரிடப்பட்டுள்ளது.

## மேற்கோள்கள்

* Sei-Ichi Sakuma, *[http://www.aavso.org/apps/jaavso/article/819/ Louise F. Jenkins, Astronomer and Missionary in Japan]*, Journal of the American Association of Variable Star Observers, vol. 14, no. 2, p.&nbsp;67-68.

## வெளி இணைப்புகள்
* Louise Freeland Jenkins 1911 , including portrait image.
* Hinomoto Gakuen Senior High School

பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:1888 பிறப்புகள்
பகுப்பு:1970 இறப்புகள்
பகுப்பு:அமெரிக்கப் பெண் அறிவியலாளர்கள்
அசாம் பிரிவினைவாத இயக்கங்கள்

**அசாம் பிரிவினைவாத இயக்கங்கள் (Assam separatist movements)** என்பவை வடகிழக்கு இந்தியாவின் எண்ணெய் வளம் நிறைந்த மாநிலமான அசாமில் செயல்படும் கிளர்ச்சி இயக்கங்கள் ஆகும்.  இந்த மோதல்கள் 1970 களில்  தொடங்கியது, காரணம் அசாமில் அயல் இன மக்களின் மிகுதியான குடியேற்றங்களால் மண்ணின் மைந்தர்களான அசாமிகளுக்கு ஏற்பட்ட பதட்டம், இந்திய அரசாங்கத்திடம் ஏற்பட்ட குழப்பங்கள் மற்றும் தில்லியின் புறக்கணிப்பு . போன்றவை ஆகும். இந்த மோதல்களால் அசாம் ஐக்கிய விடுதலை முன்னணியின் உறுப்பினர்கள் 12,000 பேரும்,  18,000 வேறுபலரும் பேர் கொல்லப்பட்டனர். பெரும்பாலான அசாமிகள் பிரிவினைவாத குழுக்களன்மீது அனுதாபத்துடன் இருந்த போதிலும், பிரிவினைவாத இலக்குகள் மீது மக்கள் பெரும் ஆதரவை அளிக்கவில்லை.

இந்த எழுச்சியால் உல்பா,   ஆதிவாசி தேசிய விடுதலை இராணுவம்,   கார்பி லாங்கி என்.சி.ஹில்ஸ் விடுதலை முன்னணி (KLNLF),    போடோலாந்து தேசிய ஜனநாயக முன்னணி (NDFB), போன்ற பலவேறு அமைப்புகள் உருவாயின என்றாலும் இந்த அமைப்புகளில் உல்பா மிகப் பெரியது,. மற்றும் பழமையானது ஆகும் உல்பா 1979 ஆம் ஆண்டு நிறுவப்பட்டது.  உல்பா இந்தி பேசும் குடியேறி தொழிலாளர்களைத் தாக்கியது. மேலும் அது இந்திய ஒன்றியத்தில் இருந்து விடுதலை வேண்டும் என்ற கோரிக்கையை ஆதரித்தது.   இந்திய அரசாங்கத்தின் புறக்கணிப்பு மற்றும் பொருளாதார சுரண்டல் என்ற குற்றச்சாட்டுகள் இந்த பிரிவினைவாத இயக்கத்தின் வளர்ச்சிக்கு முக்கிய காரணங்களாக இருக்கின்றன.

இறையாண்மை உடைய அசாமை நிறுவுவதை தனது போராட்டத்தின் நோக்கமாக உல்பா கொண்டுள்ளது.   1990 களில் இந்திய அரசாங்கம் இந்த அமைப்புக்கு தடை விதித்ததுடன், பயங்கரவாதக் குழு என வகைப்படுத்தியது.

உல்பா அமைப்பானது 1979 ஆம் ஆண்டு ஏப்ரல் 7 அன்று அகோம் பேரரசின் வரலாற்று சிறப்பு மிக்க  கட்டமைப்பான ரங்கர் என்ற இடத்தில் துவக்கப்பட்டது. 1990 ஆம் ஆண்டு முதல் உல்பா இந்திய இராணுவத்தின் தாக்குதல் நடவடிக்கைகளுக்கு உட்பட்டது.   கடந்த இரண்டு தசாப்தங்களில் போராளிகளுக்கும் அரசாங்கத்திற்கும் இடையே நடந்த மோதல்களினால் 30,000 பேர் இறந்துள்ளனர்.  பிரிவினைவாத உணர்வு வலுவாக உள்ளது, மேலும் பிரிவினைவாத இயக்கம் மக்கள் ஆதரவோடும் இயங்கி வருவதால் அது சர்ச்சைக்குரியதாகவும் உள்ளது. மேலும், அசாமிய இலக்கியம் மற்றும் கலாச்சாரத்தில் அசாமிய தேசியவாதத்தின் வலியுறுத்தல்கள் காணப்படுகின்றன.   அசாமிய மொழி ஊடகங்களில் இந்திய அரசின் புறக்கணிப்பு மற்றும் சுரண்டல் ஆகியவற்றில் இருந்து,  பாதுகாப்பவர்கள் உல்பா தலைவர்கள் என்று குறிப்பிடப்படுகின்றனர்.

சர்வதேச அளவில் பாராட்டப்பட்ட அசாமிய எழுத்தாளரான இந்திரா கோஸ்வாமி கிளர்ச்சியாளர்களுக்கும் அரசாங்கத்திற்கும் இடைய  மத்தியஸ்தராக பணி ஆற்றி  பல வருடங்களாக சமாதானத்தை தக்க வைத்தார் .   இவரது முயற்சிகளால் மக்கள் கலந்தாய்வு குழு என்ற அமைதிக்குழு உருவானது.

## மேற்கோள்கள்

பகுப்பு:அசாம்
பகுப்பு:அசாம் அரசியல்
பகுப்பு:அசாம் தேசியம்
பகுப்பு:இந்தியாவில் பிரிவினைவாதம்
போடோ தேசியம்

**போடோ தேசியம் (Bodo nationalism)** என்பது போடோ மக்களின் தன்னாட்சி உரிமையை ஆதரிக்கும் ஒரு சித்தாந்தமாகும். அசாம் மாநிலத்தில் போடோ மக்களுக்கும்  முசுலிம் குழுக்களுக்கும் இடையே வன்முறைகளில் பலர் கொல்லப்பட்டனர்.  பல போடோ தேசியவாதிகள் போடோ மக்களுக்கு என்று இந்தியாவில் தனி மாநிலமாக போடோலாந்து நிறுவப்படுவதை ஆதரிக்கின்றனர்.

## மேற்கோள்கள்

பகுப்பு:போடோ தேசியம்
பகுப்பு:அசாம் அரசியல்
சிசுநாகன்

**சிசுநாகன்** (**Shishunaga**) (கிமு 444 – 363) வட இந்தியாவின் தற்கால பிகார் மாநிலத்தில்  இருந்த மகத நாட்டில், கிமு 412ல் சிசுநாக வம்சத்தை நிறுவியவர்.  மகதத்தை ஆண்ட ஹரியங்கா வம்ச இறுதி மன்னர் நாகதாசகரின் அமைச்சராக சிசுநாகன் இருந்தவர்.

ஹரியங்கா வம்ச மன்னர் நாகதாசகனுக்கு எதிராக மக்களை தூண்டி,  கிளர்ச்சியின் மூலம் ஹரியங்கா வம்ச மன்னரை நீக்கி, சிசுநாகன் மகத நாட்டின் மன்னரானவர். இவரது தலைநகரமாக ராஜகிரகம் இருந்தது. இவரின் மகன் காலச்சோகன் வாரணாசியின் ஆளுநராக இருந்தார்.  
  
## இளமை
வைசாலி நாட்டை ஆண்ட லிச்சாவி குலத்தில் சிசுநாகன் பிறந்ததாக மகாவம்சம் நூல் கூறுகிறது. . மகத நாட்டின், ஹரியங்கா வம்ச இறுதி மன்னரான நாகதாசகனின் அமைச்சராக சிசுநாகன் இருந்தார்.  மன்னர் நாகதசகனுக்கு எதிரான கிளர்ச்சியைப் பயன்படுத்தி, சிசுநாகன் மகத நாட்டு மன்னரானார்.

## ஆட்சிக் காலம்
மகத நாட்டை சிசுநாகன் கிமு 413 முதல் 395 முடிய ஆண்டார். துவக்கத்தில்  ராஜ்கிரகத்தை தலைநகராகக் கொண்டார். பின்னர் தலைநகரத்தை வைசாலிக்கு மாற்றினார். சிசுநாகன் அவந்தி நாட்டை வென்று  பிரதியோத்தா வம்சப் பெருமயை அழித்தவர்.

## நிலப்பரப்பு விரிவாக்கம்
கிமு 425ல் சிசுநாகன் வட இந்தியா முழுமையையும் கைப்பற்றி மகத நாட்டை விரிவாக்கினான்.

சிசுநாகனுக்குப் பின் அவரது மகன் காலச்சோகன் மகத நாட்டின் அரியணை ஏறினார்.

## அடிக்குறிப்புகள்

## மேற்கோள்கள்
* 
* 
* 
* 

பகுப்பு:இந்தியப் பேரரசர்கள்
பகுப்பு:இந்திய வரலாறு
பகவா திவாஜ்

[வலது|thumb|[மராட்டியப் பேரரசு|மராட்டியப் பேரரசின் கொடி]]
**பகவா திவாஜ்** (*Bhagwa dhwaj*) என்பது ஒரு குங்குமப்பூ வண்ணக் கொடியாகும், இது பல இந்து சார்ந்த அரசியல் அமைப்புகளால் வரலாற்று ரீதியாக பயன்படுத்தப்படுகிறது.

வரலாற்று ரீதியாக இது மராத்தியர்களின் கொடியாக இருந்தது. "இரட்டை வால்கள் போன்ற முக்கோண முனைகளையும் மகாதேவனை பின்பற்றுபவர்களின் அடர் ஆரஞ்சு நிறத்தையும் கொண்டு உள்ளது."

## மேற்கோள்கள்

பகுப்பு:மராட்டியப் பேரரசு
பகுப்பு:இந்தியாவின் கொடிகள்
ஆல்பர்ட் புஜிமோரி

**ஆல்பர்டோ புஜிமோரி**   ( Alberto Kenya Fujimori )  (26 சூலை 1938 – 11 செப்டம்பர் 2024)என்பவர் பெரு நாட்டின் அரசுத் தலைவராக இருந்தவர். இவருடைய பெற்றோர் சப்பான் நாட்டிலிருந்து பெருவுக்குக் குடியேறியவர்கள்.1 990 முதல் 2000-ம் ஆண்டு வரை ஆட்சியில் இருந்த புஜிமோரி மீது ஊழல் மற்றும் மனித உரிமை மீறல் புகார் எழுந்தது. இது தொடர்பான வழக்கில் அவருக்கு 25 ஆண்டுகள் சிறை தண்டனை விதிக்கப்பட்டது. சிறையில் இருந்த அவரது உடல்நலம் பாதிக்கப்பட்டதால் தலைநகர் லிமாவில் உள்ள மருத்துவமனையில் அனுமதிக்கப்பட்டுள்ளார். 2008 இல் இவர் மீது குற்ற விசாரணை நிகழும்போது பெரு மக்களில் மூன்றில் இரண்டு பகுதியினர் இவரது தலைமையை ஆதரித்துக்  குரல் வாக்குகள் போட்டார்கள்.

## இறப்பு
இவர் 9 செப்டம்பர் 2024 அன்று சுவாசிப்பதில் சிரமத்தைக் கொண்டிருந்தார். 10 செப்டம்பர் அன்று தனது சுயநினைவை இழந்தார். தனது நாக்கில் ஏற்பட்ட புற்றுநோயின் கடுமையான விளைவுகளால் செப்டம்பர் 11 ஆம் நாள் இறந்தார். பெரு அரசாங்கம் மூன்று நாள் துக்கம் அறிவித்தது. இவருக்கு அரச மரியாதையுடனான இறுதிச் சடங்கிற்கு அனுமதி அளித்தது.   

## மேற்கோள்

பகுப்பு:பெருவின் அரசியல்வாதிகள்
பகுப்பு:1938 பிறப்புகள்
பகுப்பு:20-ஆம் நூற்றாண்டு குற்றவாளிகள்
பகுப்பு:21-ஆம் நூற்றாண்டு குற்றவாளிகள்
சிட்டவே

**சிட்டவே** மியான்மரின் ராகினி மாநிலத்தின் தலைநகரம். இந்நகரம் கலாதான் ஆறு, மயு மற்றும் லே மரோ ஆறுகள் வங்காள விரிகுடாவில் சங்கமிக்கும் இடத்தில் முகத்துவாரம் அருகே அமைந்திருக்கிறது. சிட்டவே நகராட்சி மற்றும் சிட்டவே மாவட்டம் ஆகிய நிர்வாகப் பகுதிக்குள் இந்நகரம் அமைந்திருக்கிறது. இந்தியாவின் மேற்கு வங்காளத்தின் கொல்கத்தா துறைமுகத்தையும், வடகிழக்கு இந்தியாவை இணைக்கும் கடல், ஆறு மற்றும் சாலைகள் கொண்டதான கலாதான் பன்னோக்கு போக்குவரத்து திட்டம் சிட்டவே துறைமுகம் ஒரு மையப் புள்ளியாக உள்ளது.

## பெயர்க்காரணம்
சிட்டவே என்ற பர்மியப் பெயர் ராகின் மொழியில் சைதி-டாவியில் இருந்து உருவானது. இதன் பொருள் *போர்களின் சங்கமம* என்பதாகும். 1784 ஆம் வருடத்தில் பர்மிய மன்னரான போதாவபாயா மராக் யு இராச்சியத்தை கைப்பற்றிய பின், ராகின் வீரர்கள் பர்மிய படையுடன் காலான்டன் ஆற்றின் முகத்துவாரப் பகுதியில் போர் புறிந்தனர். நிலம் மற்றும் நீர் ஆகியவற்றில் நடந்த போரில் மராக் யு படைகள் தோற்கடிக்கப்பட்டது. போர் நிகழ்ந்த இடம் ராகினி மொழியில் சீதி-டாவீ என அழைக்கப்பட்டது, மேலும் பர்மிய பேச்சு வழக்கில் இது சிட்டவே என அழைக்கப்பட்டது.

## வரலாறு
முதலில் ஒரு சிறிய மீன்பிடி கிராமமாக இருந்து பின்நாளில் சிட்டவே கடல் வணிகத்தில் முக்கிய நகரமாக மாறியது, குறிப்பாக முதல் ஆங்கில-பர்மிய போரைத் தொடர்ந்து, ராகினி மாநிலம் என்று அழைக்கப்படும் அரக்கன் பிரித்தானிய ஆக்கிரமிப்புக்குப் பின்னர் அரிசி ஏற்றுமதிக்கு ஒரு முக்கிய துறைமுகமாக இருந்தது.

## மேலும் பார்க்க
* கலாதான் பன்னோக்கு போக்குவரத்து திட்டம்
* கலாதான் ஆறு
* பலேத்வா
* ராகினி மாநிலம்
* மியான்மரின் நிர்வாகப் பிரிவுகள்

## மேற்கோள்கள்

## வெளிப்புற இணைப்புகள்

பகுப்பு:பர்மிய நகரங்கள்
பகுப்பு:மியான்மர் நாட்டின் ஊர்களும் நகரங்களும்
திரிபுரி தேசியம்

**திரிபுரி தேசியம் (Tripuri nationalism)** என்பது திரிபுரி மக்களின் தன்னாட்சி உரிமையை ஆதரிக்கும் ஒரு கருத்தியல் ஆகும். இந்தப் பகுதியின் பூர்வ பழங்குடி மக்கள் திபத்திய பர்மிய பழங்குடி மக்களாவர். இப்பகுதியில் உள்ள பழங்குடி மக்களே திரிபுரா சுதேச சமஸ்தான பகுதியின் பெரும்பான்மை மக்களாக இருந்தனர். ஆனால் இது 1949 இல் திரிபுரா மாநிலமாக இந்தியாவில் இணைந்தத பிறகு மாறியது, இதன் பின்னர், இந்த மாநிலத்தில் வங்காளிகளின் பெருமளவிலான குடியேற்றத்தின் காரணமாக, பூர்வீக திரிபுரி மக்கள் எண்ணிக்கை 30% ஆக குறைந்து தங்கள் தாயகத்தில் சிறுபான்மையினராக குறைந்து போயினர்.

இந்த பிரச்சினை பல ஆயுதம் ஏந்திய எழுச்சிகள் மற்றும் பயங்கரவாத நடவடிக்கைகளுக்கு வழிவகுத்துள்ளது. 1950 இல்  இந்தியக் குடியரசில் திரிபுரா இராச்சியம் இணைவதை தடுக்க முயன்று ஒரு கலகம் ஏற்பட்டது,  மேலும்  1980கள் முதல் 2000 ஆம் ஆண்டுகளில் ஆயுத மோதல்கள் தொடர்ந்து வெடித்தன. 1989 ஆம் ஆண்டு முதல், திரிபுரா தேசிய விடுதலை முன்னணி (என்எல்எஃப்டி) மற்றும் திரிபுரா புலிப்படை (ATTF) ஆகியவற்றின் தலைமையில் ஆயுதக் கிளர்ச்சிகள் நடத்தப்பட்டன. வங்காளிகள் தங்களுக்கு சொந்தமாக   ஐக்கிய வங்காளி விடுதலை புலிகள் முன்னணி (UBLTF) போன்ற படைகளை அமைத்து அதன் மூலம் பதிலடி கொடுத்தனர், இதன் மூலம்  2000 பழங்குடி கிராமங்களை அழிக்கப்பட்டன.

உலகில் பத்து தீவிரமான தீவிரவாத குழுக்களில் ஒன்றாக பயங்கரவாதத்தை தடுக்கும் தேசிய நினைவு நிறுவகம்  திரிபுரா தேசிய விடுதலை முன்னணியை வகைப்படுத்தியுள்ளது, மேலும் தங்கள் மக்களை கட்டாயப்படுத்தி கிறித்துவத்துக்கு மாற்றுவதாக குற்றம் சாட்டப்பட்டுள்ளது.

போராளிகளின் நடவடிக்கை உச்சம்பெற்ற 2000 ஆண்டில்  பயங்கரவாதத்தால் 514 இறப்புகள் நிகழந்தன. 2012 ஆம் ஆண்டுக்குள், கிளர்ச்சிகளை அரசு பாதுகாப்பு நடவடிக்கைகளாலும், சரணடைந்தவர்களிடம் பேச்சுவார்த்தை நடத்தியும் அதிகாரிகளால் கட்டுப்பாட்டிற்குள் கொண்டு வரப்பட்டன.

## அமைப்புகளும் ஆயுதக் குழுக்களும்
திரிபுரி அரசியல் அமைப்புகள் மற்றும் போராளிக் குழுக்கள் பின்வருமாறு:
* திரிபுரா புலிப்படை
* Indigenous Nationalist Party of Tripura
* இண்டிஜெனஸ் பீப்புள்ஸ் ஃப்ரண்ட் ஆஃப் திரிபுரா
* National Liberation Front of Tripura
* National Socialist Party of Tripura
* Tripura Janganotantrik Morcha
* Tripura National Volunteers
* Tripura Peoples Democratic Front
* Tripura Tribal National Conference
* Tripura Tribal National Council
* Tripura Tribal Students' Federation
* Tripura Upajati Juba Samiti
* Tripura Upjati Karmachari Samiti

## மேற்கோள்கள்

## வெளி இணைப்புகள்
* 
* 

பகுப்பு:திரிபுரி தேசியம்
பகுப்பு:இந்தியாவில் பிரிவினைவாதம்
சிக்கிம் கொடி

**சிக்கிம் தேசியக் கொடி** (The national **flag of Sikkim)**,  பௌத்த கோர்லோ பிரார்த்தனை சக்கரத்தினை மையப் பகுதியில் கொண்டது.

## பருந்துப் பார்வை
1967 ஆம் ஆண்டு வரை இருந்த, முந்தைய கொடியானது அதன் விளிம்புகளைச் சுற்றி சிக்கலான சித்திர அமைப்புகளையும்,  அஷ்டமங்களத்துடன் இருந்தது.

சிக்கலான இந்தக் கொடியை நகலெடுப்பதில் சிக்கல் இருந்ததால், 1967 ஆம் ஆண்டில் எளிமையான வடிவமைப்பு ஏற்றுக்கொள்ளப்பட்டது.  அதன் விளிம்புகள் சிவப்பாக மாற்றப்பட்டது, அஷ்டமங்களங்கள் அகற்றப்பட்டன, மறு வடிவமைப்பில் சக்கரம் இடப்பட்டது.

இந்தியாவுடன் சிக்கிம் ராஜ்யம் இணைக்கப்பட்டு முடியாட்சி  அகற்றப்பட்ட பிறகு, இந்தக் கொடி அதன் அதிகாரப்பூர்வ நிலையை இழந்தது.

## வரலாற்று காலக் கொடிகள்

## வெளி இணைப்புகள்
* Flags of the World
* Flag and seal of Sikkim at flaggenlexikon.de
பகுப்பு:இந்தியாவின் கொடிகள்
பகுப்பு:சிக்கிமின் வரலாறு
சிக்கிம் அரசு சின்னம்

**சிக்கிம் அரசு இலச்சினை**, காம்-சம்-வுங்குடு என்றும் அழைக்கப்படுகிறது (**Emblem of Sikkim**, also called **Kham-sum-wangdue** (Sikkimese: ༄༅།ཁམས་གསུམ་དབང་འདུས།), சிக்கிம் அரசின் இலச்சினையாக பயன்படுத்தப்படுகிறது.   இது 1877 இல் ராபர்ட் டெய்லரால்    ஐரோப்பிய பாணியில் வடிவமைக்கப்பட்டது மற்றும் சிங்கிம் முடியாட்சியின் கடைசி காலத்துக்கு முன்பு பயன்படுத்த தொடங்கப்பட்டது.

## பருந்துப் பார்வை
நடுவில் உள்ள கேடயத்தை ஐரோப்பிய டிராகன்கள் தாங்கி இருப்பதுபோலவும், கேடயத்தில், பௌத்த கொர்லோ பிரார்த்தனை சக்கரத்தைக் கொண்டதாகவும் வடிவமைக்கப்பட்டுள்ளது. மேலே உள்ள தலைக்கவசத்தில் பௌத்த அஷ்டமங்களப் பொருட்களைக் கொண்டதாக உள்ளது.

இந்த சின்னத்தில் திபெத்திய சொற்களான காம்-சம்-வங்டு, அதாவது "மூன்று உலகங்களின் வெற்றி" என்று பொருள்படும் சொற்றொடர் உள்ளது.

சிக்கிம் இந்தியாவுடன் இணைக்கப்பட்டு, முடியாட்சி ஒழிக்கப்பட்ட பிறகு, சிக்கிமின் கொடி அதன் அதிகாரப்பூர்வ நிலையை இழந்தது, ஆனால் சின்னம் தக்கவைத்துக்கொள்ளப்பட்டது.

## மேலும் காண்க
* சிக்கிம் கொடி

## மேற்கோள்கள்

## வெளி இணைப்புகள்
* Flag and seal of Sikkim at flaggenlexikon.de
பகுப்பு:சிக்கிமின் வரலாறு
பகுப்பு:இந்திய மாநில முத்திரைகள்
கிருஷ்ணா சோப்தி

**கிருஷ்ணா சோப்தி** (*Krishna Sobti*, 18 பெப்ரவரி 1925 – 25 சனவரி 2019) என்பவர் இந்தி மொழி எழுத்தாளர் ஆவார். இவர் 1980 ஆம் ஆண்டில் சாகித்திய அகதெமி விருதினையும், 2017 ஆம் ஆண்டின் ஞானபீட விருதினைப் பெற்றார். 1996 ஆம் ஆண்டில் இவர் எழுதிய புதினமான *மித்ரோ மராஜனி* (Mitro Marajani) மூலம் பரவலான கவனத்தினைப் பெற்றார். புதினம் மட்டுமல்லாது சிறுகதைகள் மற்றும் மொழிபெயர்ப்பு ஆகியவற்றையும் செய்தார். *ஹஸ்மத்* (Hashmat) எனும் பெயரில் இவர் எழுதிய கட்டுரைகள் பரவலான விமர்சனத்தை உருவாக்கின. 2010 ஆம் ஆண்டில் இவருக்கு வழங்கப்பட்ட *பத்ம பூஷண்* விருதினை மறுத்தார்.

## மேற்கோள்கள்

பகுப்பு:இந்திய எழுத்தாளர்கள்
பகுப்பு:1925 பிறப்புகள்
பகுப்பு:2019 இறப்புகள்
பகுப்பு:ஞானபீட விருது பெற்றோர்
பகுப்பு:சாகித்திய அகாதமி விருது பெற்றோர்
பகுப்பு:இந்தி எழுத்தாளர்கள்
இரேத்தா பீபி

**இரேத்தா எஃப். பீபி** *(Reta F. Beebe)* (பிறப்பு: அக்தோபர் 10, 1936, பேக்க கவுண்டி, கொலராடோ) ஓர் அமெரிக்க வானியலாளரும் நூலாசிரியரும் வானியலில் மக்கள் அறிவியல் பரப்புரையாளரும் ஆவார்.  இவர் வியாழன், காரிக் கோளகள் ஆய்வில் வல்லுனர் ஆவார். *வியாழன் எனும் பெருங்கோள்* என்ற நூலின் ஆசிரியரும் ஆவார் ''. இவர் நியூ மெக்சிகோ மாநிலப் பல்கலைக்கழக வானியல் துறையின் தகைமைப் பேராசிரியராவார். இவர் 2010 இல் நாசாவின் சிரந்த பொதுமக்கள் சேவை பதக்கத்தை வென்றார்.

இவர் பெருங்கோள்களுக்கான வாயேஜர் திட்டம் உள்ளடங்கிய பல நாசாவின் திட்டங்களின் திட்டமிடலிலும் மேலாண்மையிலும் பல்லாண்டுகள் செலவழித்துள்ளார். இவரது ஆய்வு ஆர்வம் வியாழன், காரிக்கோள், வருணன் (யுரேனசு), விண்மியம் (நெப்டியூன்) ஆகிய பெருங்கோள்களின் வளிமண்டலங்கள் பற்றி அமைந்தது. இவர் பெருங்கோள்களின் முகில்கள், காற்றுச் சுற்றோட்டம் ஆகியவற்றின் ஆய்விலும் அளத்தலிலும் ஈடுபட்டார். இவர் கலிலியோ, காசினி ஆகிய செயற்கைக்கோள் தரவுகளை விளக்க முயன்றார். மேலும், இவர் அபுள் விண்வெளித் தொலைநோக்கியைப் பயன்படுத்தி வியாழன், காரிக்கோளின் வளிமண்டலங்களின் கூடுதல் தரவுகளைத் திரட்டினார். இவர் அமெரிக்கத் தேசிய ஆராய்ச்சி மன்ற முதன்மை விண்வெளிக்குழுவாகிய கோள், நிலாத் தேட்டக் குழுவின் தலைவராவார். இவர் 1994 இல் சூமேக்கர்-இலெவி வியாழனைத் தாக்கியபோது, சூமேக்கர்-இலெவி வால்வெள்ளிப் பணிக்குழுவின் உறுப்பினராக விண்வெளித் தொலைநோக்கி அறிவியல் நிறுவனத்தில் இருந்தார். மிக அண்மையில் இவர் நாசாவின் பெருங்கோள்களுக்கான கோள்தரவு அமைப்பில் பணிபுரிந்து அவற்றின் தரவுகளைத் தொகுப்பதில் பங்கேற்றார். இவர் இத்திட்டத்தின் வளிமண்டலப் புலக்கணுவின் பொறுப்பாளரும் ஆவார். இவரது கோள்தரவு ஆவணமாக்கத் திறமையை ஐரோப்பிய விண்வெளி முகவாண்மையும் பயன்படுத்தியுள்ளது.  இவர் பன்னாட்டுக் கோள்தரவுக் கூட்டமைப்பின் முடுக்கல்குழுவிலும் பணிபுரிகிறார்.

## விருதுகள்
* இவர் 1989 இல் நியூ மெக்சிகோ மாநிலப் பல்கலைக்கழகத்தின் பயிற்றல், ஆராய்ச்சி, படைப்புச் செயல்பாடு ஆகியவற்றுக்கான வெசுதாபர் விருதப் பெற்றார்
* இவர் 1998 இல்  நியூ மெக்சிகோ மாநிலப் பல்கலைக்கழகத்தின் டென்னிசு டபுள்யூ. தார்னல் புல உறுப்பினர் சாதனை விருதைப் பெற்றார்.
*இவர் 2003 இல் அமெரிக்க வானியல் கழக கோள் அறிவியல் புலங்கள் பிரிவின் அரோல்டு மாசுர்சுகி விருதப் பெற்றார்.
* இவர் 2010 இல் நாசாவின் சிரந்த பொதுமக்கள் சேவை பதக்கத்தைப் பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
பகுப்பு:அமெரிக்கக் கோள் அறிவியலாளர்கள்
பகுப்பு:வான்வேதியியல்
பகுப்பு:1936 பிறப்புகள்
பகுப்பு:பெண் கோள் அறிவியலாளர்கள்
பெர்புரோமேட்டு

**பெர்புரோமேட்டு** *(Perbromate)* அயனி BrO−4. என்ற மூலக்கூறு வாய்ப்பாடு கொண்ட ஓர் எதிர்மின் அயனியாகும். புரோமின் தனிமத்தின் ஆக்சி எதிர்மின் அயனியாகக் கருதப்படும் இது பெர்புரோமிக் அமிலத்தினுடைய இணை காரமாகவும் கருதப்படுகிறது. +7 என்ற ஆக்சிசனேற்ற நிலையை புரோமின் இதில் வெளிப்படுத்துகிறது .   
இதனுடைய குளோரின் மற்றும் அயோடின் ஒத்த பெர்குளோரேட்டு, பெர் அயோடேட்டு தயாரிப்பது போல இதனை தயாரிப்பது எளிதன்று . இந்த அயனி நான்முகி மூலக்கூற்று வடிவத்தை ஏற்றுள்ளது .
BrO−4 எதிர்மின் அயனியை அல்லது –OBrO3  என்ற வேதிவினைக் குழுவைக் கொண்டுள்ள சேர்மம் பெர்புரோமேட்டு என்ற பெயரால் அழைக்கப்படுகிறது. 
பெர்புரோமேட்டு ஒரு வலிமையான ஆக்சிசனேற்றும் முகவராகும் . BrO−4/Br− இணையின் குறைப்பு மின்னழுத்தம் pH 14 இல் +0.68 வோல்ட்டு ஆகும். இந்த அளவு செலீனைட்டின் குறைப்பு மின்னழுத்தத்துடன் ஒப்பிட்டு நோக்கத் தக்கது ஆகும். 
## தயாரிப்பு
பெர்புரோமேட்டைத் தயாரிக்க 1968 இல் மேற்கொள்ளப்பட்ட முயற்சிகள் எதுவும் வெற்றியடையவில்லை.கடைசியாக செலீனேட்டு உப்பிலுள்ள செலீனியம்-83 இன் பீட்ட சிதைவு மூலமே இதைத் தயாரித்தனர்
: →  + β−. 
இம்முறையைத் தொடர்ந்து LiBrO3 சேர்மத்தை மின்னாற்பகுப்பு செய்தும் பெர்புரோமேட்டு அயனியைத் தயாரித்தனர். இம்முறையில் குறைந்த அளவிலேயே விளைபொருளாக பெர்புரோமேட்டு கிடைக்கிறது  பிற்காலத்தில் புரோமேட்டுடன் செனான் டைபுளோரைடு சேர்த்து ஆக்சிசனேற்றம் செய்து பெர்புரோமேட்டு தயாரிக்கப்பட்டது . ஒருமுறை பெர்புரோமேட்டைத் தயாரித்து விட்டால் இதை புரோட்டானேற்றம் செய்து பெர்புரோமிக் அமிலத்தைத் தயாரிக்க இயலும் . கார நிபந்தனைகளின் உதவியோடு புரோமேட்டை புளோரினுடன் சேர்த்து ஆக்சிசனேற்றம் செய்யும் முறையில் பெர்புரோமேட்டு தயாரிப்பது ஒரு சரியான வழிமுறையாகக் கருதப்படுகிறது :
: +  + 2  →  + 2  + .  
செனான் டைபுளோரைடு சேர்த்து ஆக்சிசனேற்றம் செய்து தயாரிக்கும் வழிமுறையைக் காட்டிலும் இம்முறை பெர்புரோமேட்டை பெருமளவில் தயாரிப்பதற்கு உகந்ததாக உள்ளது .
2011 ஆம் ஆண்டில் பெர்புரோமேட்டைத் தயாரிப்பதற்கான ஒரு நவீன முறை கண்டறியப்பட்டது கார சோடியம் ஐப்போ புரோமைட்டு கரைசலில் ஐப்போபுரோமைட்டுடன் புரோமேட்டு அயனிகளைச் சேர்த்து வினைபுரியச் செய்வது இம்முறையாகும் .
காரக் கரைசலிலுள்ள டைபெர் அயோடேட்டோ நிக்கலேட்டு எதிர்மின் அயனிகள் புரோமேட்டை பெர்புரோமேட்டுகளாக ஆக்சிசனேற்றமடையச் செய்கின்றன. இம்முறை மிகவும் சிக்கனமான முறையாகவும் புளோரின் கலப்பில்லாத முறையாகவும் கருதப்படுகிறது . 
## மேற்கோள்கள்

பகுப்பு:ஆக்சி எதிர்மின்னயனிகள்
பகுப்பு:பெர்புரோமேட்டுகள்
தாரக் மேத்தா

**தாரக் ஜானுபாய் மேத்தா **(Taarak Janubhai Mehta) ஒரு இந்திய நகைச்சுவை எழுத்தாளரும் நாடகாசிரியரும் ஆவார். இவர் குஜராத்தி மொழியில் புகழ் பெற்ற துனியா னே உந்த சஸ்மா என்ற நாடகத்தின் ஆசிரியர் ஆவார். இவர் பல நகைச்சுவை நாடகங்களை குஜராத்தி மொழியில் மொழிபெயர்த்துள்ளார். இதன் காரணமாக குஜராத் நாடக அரங்கில் புகழ் பெற்றவர் ஆவார். 

இவரது புகழ்பெற்ற நாடகத் தொடர் சித்ரலேகாவில் மார்ச்சு 1971 முதல் வெளிவரத் தொடங்கியது. இத்தொடர் முன்பேதுமில்லாத அளவில், சமகாலப் பிரச்சனைகளை மாற்றுக் கோணத்தில் அலசியது எனலாம். அவர் 80 புத்தகங்களை வெளியிட்டுள்ளார். இவரின் மூன்று புத்தகங்கள் குஜராத்தி செய்தித்தாளான திவ்ய பாஸ்கர் இதழில், வெளிவந்த தொடர்களாகும். மீதமுள்ளவை தாரக் மேத்தா கா ஊல்டா சாஸ்மாவில் இருந்து தொகுக்கப்பட்டவையாகும்.

## மேற்கோள்கள்

பகுப்பு:1930 பிறப்புகள்
பகுப்பு:2017 இறப்புகள்
பகுப்பு:இந்திய மொழிபெயர்ப்பாளர்கள்
பகுப்பு:குஜராத் மக்கள்
பகுப்பு:இந்திய ஊடகவியலாளர்கள்
பகுப்பு:பத்மசிறீ விருது பெற்ற கலைத் துறையினர்
சால்லி ஓயே

**சால்லி ஓயே** *(Sally Oey)* ஓர் அமெரிக்க வானியலாளர் ஆவார். இவர் மிச்சிகான் பல்கலைக்கழகத்தில் பணிபுரிகிறார். இவர் பெரும்பொருண்மை வெம்மீன்களின் ஆய்வாளர் ஆவார். இவை மீவிண்மீன் வெடிப்புக்கு முந்தைய கட்ட விண்மீன்களாகும். இவர் 1999 இல்; அமெரிக்க வானியல் கழகத்தின் வானியலுக்கான ஆன்னி ஜம்ப் கெனான் விருதைப் பெற்றார் இவர் 2006 இல் அமெரிக்க வானியல் கழகத்தின் 206 ஆம் கூட்ட உரையாற்ர அழைக்கப்பட்டார்.

இவர் இப்போது பேராசிரியராக உள்ளார். இவர்ஜெமினி வான்காணகத்தின் குழுவுறுப்பினராக உள்ளார். இவர் 2001 இல் இருந்து 2004 வரை உலோவல் வான்காணக உதவி வானியலாளராக இருந்தார். மேலும், 1998 முதல் 2001 வரை விண்வெளித் தொலைநோக்கி நிறுவனத்தில் பணிபுரிந்தார்.

இவரது ஆராய்ச்சிக் குழுவாகிய அண்மைப் பால்வெளிகளின் பின்னூட்டச் செயல்பாடு (FANG)  களக்கொத்திலும் பெரும்பால்வெளியிலும் அண்டவெளியிலும் பெரும்பொருண்மை விண்மீன்கள் நிலவும் பின்னூட்டத்தை உடுக்கணவெளிக்கும் பால்வெளியிடை ஊடகத்துக்கும் அனுப்புவதில் கவனம் குவிக்கிறதுe. இந்தப் பின்னூட்டங்கள் பின்வருமாறு:
* கதிர்வீச்சுப் பின்னூட்டம்: HII வட்டாரங்கள், இலய்மன் தொடர்ம உமிழ்வு பால்வெளிகள்
* வேதியியல் பின்னூட்டம்: செறிவாக்க நிகழ்வுகளும் பால்வெளியின் படிமலர்ச்சியும்
* இயக்கவடிவியல் பின்னூட்டம்: விண்மீன் மீயுயர் வெடிப்பு தூண்டும் மீக்குமிழிகாளும் பால்வெளி மீச்சூறாவளிகளும்
* பெரும்பொருண்மை விண்மீன்களும் விண்மீன் கொத்துகளும்

ஆன் ஆர்பரில் உள்ள மிச்சிகன் பலகலைக்கழகத்தில் ஓயேவும் அவரது கூட்டாளிகளும்  200 சுரியப் பொருண்மைக்கு மேலாக எந்தவொரு விண்மீனும் அமையவில்லை என்பதைக் கண்டறிந்தபின் அதற்கான சான்றுகளை நமது பால்வழியின் பிறவிண்மீன்கொத்துகளிலும் பாவழிஅயைச் சற்றிவரும் துணஇப்பால்வெளியாகிய மெகல்லானிக் முகில்களிலும் கண்டுபிடித்தனர்.  "அன்னல் இந்த வரம்பு விண்மீனாக்க இயற்பியலால் அமைகிறதா அல்லது விண்மீனாக்க வளிம உருவளவால் அமைகிறதா என்பது தெளிவாகவில்லை. தொடக்கநிலைப் புடவியில் 500 சூரியப் பொருண்மை பேரளவு விண்மீன்கள் நிலவியிருக்கலாம்"  என ஓயே கூறுகிறார்.

## மேற்கோள்கள்

## வெளி இணைப்புகள்
* Curriculum Vitae
* Staff Page At University of Michigan
* Interview With Slacker Astronomy Podcast - MP3 

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:பெண் வானியலாளர்கள்
மாவட்ட ஊரக வளர்ச்சி முகமை

**மாவட்ட ஊரக வளர்ச்சி முகமை**,  (**District Rural Development Agency** (**DRDA**),  மாவட்ட அளவில், கிராமபுறங்களில் வறுமைக்கு எதிரான திட்டப்பணிகளை மேற்கொள்வதே இதன் முக்கிய அடிப்படை நோக்காகும்.

இம்மாவட்ட வளர்ச்சி முகமைகள், இந்திய அரசின் சங்கங்கள் பதிவுச் சட்டம், 1860ன் படி, பதிவு செய்யப்பட்டு, 1 ஏப்ரல் 1999 முதல் தமிழ்நாடு ஊரக வளர்ச்சி மற்றும் ஊராட்சித் துறையின் கீழ் இயங்குகிறது.

## நிர்வாகம்
மாவட்ட ஊரக வளர்ச்சி முகமையின் திட்ட இயக்குநராக, மாவட்டக் கூடுதல் ஆட்சித் தலைவர் அல்லது ஊரகத் துறையின் இணை இயக்குநர் இருப்பர். திட்ட இயக்குனரின் கீழ் ஊரக வளர்ச்சிக்கு துணையாக உள்ள துறைகளின் உதவி இயக்குநர்கள் உதவி திட்ட அலுவலர்களாக செயல்படுவர். 1999 முதல் மாவட்ட ஊரக வளர்ச்சி முகமையின் நிர்வாகச் செலவினங்களை இந்திய அரசு 90%, மாநில அரசு 10%  ஏற்றுக்கொள்கிறது. மாவட்ட ஊரக வளர்ச்சி முகமையின் செயற்பாடுகளை மாநில அளவில், தமிழ்நாடு ஊரக வளர்ச்சி மற்றும் ஊராட்சித் துறை மேற்பார்வையிடுகிறது.

## பணிகள்
இந்திய அரசு மற்றும் தமிழ்நாடு அரசுகள், கிராமப்புற வளர்ச்சித் திட்டத்திற்கு ஒதுக்கும் நிதிகளைக் கொண்டு கிராம ஊராட்சிகளின் உள்கட்டமைப்பு, கிராமப்புற வேலைவாய்ப்பு, சுகாதாரம்,  அடிப்படைக் கல்வி,  மருத்துவம், சமூகப் பாதுகாப்பு, மகளிர் மேம்பாடு, கைவினைத்தொழில் மேம்பாடு போன்ற சமூகப் பொருளாதார வளர்ச்சிப் பணிகளை  மாவட்ட ஊரக வளர்ச்சி முகமை வழியாக ஊராட்சி ஒன்றியங்கள் மேற்கொள்கிறது.

### நிறைவேற்றப்படும் இந்திய அரசின் திட்டங்கள்
* மகாத்மா காந்தி ஊரக வேலைவாய்ப்பு உறுதித் திட்டம் 
* சுகன்யா சம்ரிதி திட்டம் (செல்வமகள் சேமிப்பு திட்டம் )
* சுவவலம்பன் திட்டம், அமைப்புச்சார தொழிழிலாளர்களுக்கு
* துப்புரவு இந்தியா இயக்கம்
* ஜனனி சுரக்ச யோஜனா
* முத்ரா வங்கி
* முன்மாதிரி கிராமத் திட்டம் 
*  பிரதம அமைச்சர் கிராமப்புற வீட்டுவசதித் திட்டம் 

### நிறைவேற்றப்படும் தமிழக அரசின் திட்டங்கள்
* கிராம தன்னிறைவுத் திட்டம்
* தமிழ்நாடு அரசு நலிந்தோர் குடும்ப நல உதவித் திட்டம்
* நமக்கு நாமே திட்டம் (Namakku Naame Thittam) (NNT)  
* சட்டமன்ற உறுப்பினர் தொகுதி மேம்பாட்டுத் திட்டம்  
* ஊரக உள்கட்டமைப்பு திட்டம்  
*ஊரக கட்டிட பராமரிப்பு மற்றும் சீரமைப்புத் திட்டம் 
*முழு சுகாதாரப் பிரச்சார இயக்கம் 
* திடக் கழிவு மேலண்மைத் திட்டம்
* கிராமப்புறச் சாலைகள் மேம்பாடுத் திட்டம்
## இந்திய அரசின் நிதி நிறுத்தம்
மாவட்ட ஊரக வளர்ச்சி முகமையின் அதிகாரிகளுக்கு வழங்கப்படும் ஊதியத்தில் 75% இந்திய அரசு மானியமாக பங்களிக்கிறது. இந்திய அரசின் இந்த பங்களிப்பு 1 ஏப்ரல் 2022 முதல் நிறுத்தப்படுகிறது.

## இதனையும் காண்க
* கிராம ஊராட்சி
* ஊராட்சி ஒன்றியம்
* மாவட்ட ஊராட்சி

## மேற்கோள்கள்

## வெளி இணைப்புகள்
* state of panchayats : 2007-08 , An independent assessment, Volume I : Thematic reports

பகுப்பு:தமிழ்நாடு அரசு அமைப்புகள்
பகுப்பு:தமிழ்நாடு ஊராட்சிகள்
கேட் புரூக்சு

**கேட் ஜே. புரூக்சு** *(Kate J. Brooks)* ஓர் ஆத்திரேலிய வானியலாளர் ஆவார். இவர் ஆத்திரேலியத் தேசியத் தொலைநோக்கி ஏந்தமைப்பில் மைய அறிவியல் தொழிலக ஆராய்ச்சி நிறுவனத்தில் பணிபுரிகிறார். இவர் தனது நிறுவனத்தின் பார்க்கேசு வான்காணகம், நெராபிரியில் உள்ள பவுல் வைல்டு வான்காணகம், முர்ச்சிசன் கதிர்வீச்சு வானியல் காணகம் ஆகிய மூன்று தொலைநோக்கிகளுக்கு இயக்கத் துணைத்தலைவராக உள்ளார். இவரது பெயரில் உள்ள வெளியீடுகளில் நாற்பதுக்கும் மேற்பட்டவை தொடர்ந்து மேற்கோள்களாகச் சுட்டப்படுகின்றன. இவர்பால்வெளி விண்மீன் ஆக்க வட்டாரங்களின் ஆய்வால் பெரும்பெயர் பெற்றவர் ஆவார்.

இவர் இளம்பெண் அறிவியலாரையும் இளம் ஆராய்ச்சியாளர்களையும் ஊக்குவிக்கிறார். எனவே, இவர் வானியல் மகளிர் பிரிவின் தொடக்கநிலை முடுக்கக் குழுவின் உறுப்பினராக உள்ளார்.

## வாழ்க்கைப்பணி
இவர் ஆத்திரேலியத் தேசியத் தொலைநோக்கி ஏந்தமைப்பில் மைய அறிவியல் தொழிலக ஆராய்ச்சி நிறுவனத்தில் அதன் இயக்கத் துணைத்தலைவராக உள்ளார்.இவர் சிட்னி பல்கலைக்கழக அறிவியல் புல இயற்பியல் பள்ளியின் தகைமைஇணையுறுப்பினராக உள்ளார்.இவர் ஆத்திரேலிய வானியல் கழகத்தின் துணைத்தலைவராக உள்ளார்.
இவர் ஆத்திரேலிய வானியல் கழகப் பாசா வெளியீட்டின் பதிப்ப்சிரியர் குழு உறுப்பினராக உள்ளார்.இவர் 2011 இல் இருந்து 2013 வரை ஆத்திரேலிய வானியல் கழக மன்றத் தலைவராக விளங்கினார்.இவர் 2011 இல் மைய அறிவியல் தொழிலக ஆராய்ச்சி நிறுவனத்  தொலைநோக்கி அசுகாப்பின் செயல் அலுவலர் ஆனார்.

2004இல் இவர் மைய அறிவியல் தொழிலக ஆராய்ச்சி நிறுவனத்தின் பவுள்டன் ஆய்வுறுப்பினர் ஆனார் 1998 இல் இருந்து 2003 வரை சிலி பல்கலைக்கழக ஐரோப்பியத் தெற்கு வான்காணகத்தில் பணிபுரிந்தார்
## மேற்கோள்கள்

## வெளி இணைப்புகள்
* 
* 

பகுப்பு:வாழும் மக்கள்
பகுப்பு:ஆத்திரேலிய வானியலாளர்கள்
பகுப்பு:பெண் வானியலாளர்கள்
பகுப்பு:ஆத்திரேலியப் பெண் அறிவியலாளர்கள்
ஆந்திரப் பிரதேச அரசு சின்னம்

**ஆந்திரப் பிரதேச அரசு சின்னம்** (**Emblem of Andhra Pradesh)** என்பது இந்திய மாநிலமான ஆந்திரப் பிரதேசத்தின் அரசு முத்திரை ஆகும்.

## வரலாறு
1956 ஆம் ஆண்டில், ஐக்கிய ஆந்திரப் பிரதேசம் உருவான பிறகு, ஆந்திரப் பிரதேச அரசு 2,500 ஆம் ஆண்டு புத்த ஜெயந்தியின் போது அசோகச் சக்கரம் மற்றும் நான்கு சிங்கத் தலைகளுடன் அமராவதி ஸ்தூபியில் உள்ள பூர்ணகதம் ஆகியவற்றை அதன் அதிகாரப்பூர்வ சின்னமாக ஏற்றுக்கொண்டது. இந்த சின்னத்தின் மையத்தில் அலங்கரிக்கப்பட்ட வட்ட வடிவ சட்டத்திற்குள் பூர்ணகதம். அதற்கு அடுத்து ஒரு வட்டத்தில் சூரியக் கதிர்கள். அதன் கீழே வெளி வளையத்தின் மீது இந்திய தேசிய இலச்சினையான சிங்கச் சின்னம் இடம்பெற்றது. வெளிவ வட்டத்தில் உச்சியில் "ஆந்திர பிரதேச அரசு" என தெலுங்கிலும், வெளிவட்டத்தின் பக்கவாட்டுகளில் மாநிலத்தின் பெயரானது இந்தி மற்றும் ஆங்கிலத்தில் இடம்பெற்றன. வெளிவட்டத்துக்கு அடியில் தேவநகரியில்  "சத்யமேவ ஜெயதே" என்ற  முழக்கம் இடம்பெற்றது. ஆனால் பின்னர் இந்தச் சின்னத்தின் மையத்தில் சின்னம் பூரணகும்பமாக மாற்றப்பட்டது.


File:Kalasha carving.jpg|பூரண கலசம்
File:Stone wheel engraved in the 13th century built Konark Sun Temple in Orissa, India.jpg|சூரியனின் தேர்ச் சக்கரம் கொனார்க் சூரியக் கோயில்.


## தற்போதைய வடிவமைப்பு
2014 ஆம் ஆண்டு மாநிலம் பிரிக்கப்பட்ட நான்கு ஆண்டுகளுக்குப் பிறகு, ஆந்திரப் பிரதேச அரசு 14 நவம்பர் 2018 அன்று அதன் புதிய சின்னத்தை அதிகாரப்பூர்வ பயன்பாட்டிற்காக இறுதி செய்தது. நா. சந்திரபாபு நாயுடு தலைமையிலான அரசாங்கம், அமராவதி கலைப் பள்ளி மூலம் ஈர்க்கப்பட்டு,  'தம்ம சக்கர'த்தைக் கொண்ட புதிய அரசு சின்னத்தை ஏற்றுக்கொள்வதற்கான அறிவிப்பை வெளியிட்டது. தம்ம சக்கரமானது இறகு வடிவ இலைகள் கொண்டதாக ‘திரிரத்ன’ வளையம் கொண்டு அலங்கரிக்கப்பட்டிருக்கும். வெளி வட்டத்தில் ஆந்திரப் பிரதேசத்தைக் குறிப்பிடும் எழுத்துகள் தெலுங்கு, ஆங்கிலம், சமஸ்கிருதத்தத்தில் எழுதப்பட்டிருக்கும். இந்தச் சின்னமானது 24 மி.மீ.க்கும் குறைவான உயரத்தில் இருக்கக் கூடாது என்றும் அதிகாரப்பூர்வ வெளியீடு கூறியது. புதிய சின்னத்துகாக சமர்ப்பிக்கப்பட்ட 300 சின்னங்களில் தேர்ந்தெடுக்கப்பட்ட இந்த சின்னத்தை உருவாக்கியவர் நெல்லூரைச் சேர்ந்த ஓவிய ஆசிரியர் சூரிசெட்டி ஆஞ்சினேயுலு என்பவராவார்.


British Museum Asia 14.jpg|அமராவதி தூபியில் உள்ள புன கடக சின்னம்
File:Dharmachakra on Pillar - South Face - West Pillar - South Gateway - Stupa 1 - Sanchi Hill 2013-02-21 4355.JPG|சாஞ்சி தூபியில் உள்ள தர்ம சக்கரம்.

## அரசு பதாகை
ஆந்திரப் பிரதேச அரசு  வெள்ளை நிறப் பின்புலத்தில் மாநிலத்தின் சின்னம் இடம்பெறும்.

File:United Andhra Pradesh banner.png|ஐக்கிய ஆந்திரத்தின் பதாகை


## மேற்கோள்கள்

பகுப்பு:ஆந்திரப் பிரதேச அரசு
பகுப்பு:இந்திய மாநில முத்திரைகள்
அமுர் வல்லூறு

**அமுர் வல்லூறு** (ஆங்கிலப் பெயர்: **Amur falcon**, உயிரியல் பெயர்: ***Falco amurensis***) என்பது வல்லூறு குடும்பத்தைச் சேர்ந்த சிறிய கொன்றுண்ணிப் பறவை ஆகும். இது தென்கிழக்குச் சைபீரியா மற்றும் வடக்கு சீனாவில் பெருகுகின்றன. பின்னர் பெரும் மந்தைகளாக இந்தியா மற்றும் அரேபியக் கடலைத் தாண்டி தெற்கு ஆப்பிரிக்காவில் குளிர்காலத்தைக் கழிக்கின்றன. இது இதற்கு முன்னர் சிவப்புப் பாத வல்லூறின் (*Falco vespertinus*) ஒரு துணையினமாகக் கருதப்பட்டது. கிழக்கு சிவப்புப் பாத வல்லூறு என அழைக்கப்பட்டது. ஆண் அடர் சாம்பல் நிறத்திலும், தொடைகள் மற்றும் அடிவால் பகுதிகள் சிவந்த பழுப்பு நிறத்திலும், கண் வளையம்,அலகுப்பூ மற்றும் பாதங்கள் சிவந்த ஆரஞ்சு நிறத்திலும் காணப்படும். பெண்களின் மேல்புறம் மங்கிய நிறத்திலும், வெள்ளை அடிப்பகுதியில் அடர்ந்த செதில் போன்ற அடையாளங்களுடனும், கண் வளையம், அலகுப்பூ மற்றும் பாதங்கள் ஆரஞ்சு நிறத்திலும் காணப்படும். தொடைகள் மற்றும் அடிவால் பகுதிகள் சிறிதளவே வெளிர் சிவப்பு நிறத்தில் காணப்படும். இவை கரையான்கள் போன்ற பூச்சிகளை உண்கின்றன. கடலுக்கு மேல் இடம்பெயரும்போது, இவை இடம்பெயரும் தட்டான்களை உண்பதாகக் கருதப்படுகிறது. இவை தமிழகத்தில் இராஜபாளையத்திலும் பார்க்கப்பட்டுள்ளன.

## உசாத்துணை

## மேலும் படிக்க
*Adventures in Nagaland  and Satellite tracks of three individuals
* How to make 2.5 billion termites disappear? A case for protecting the Amur falcon, *Ornithological Observations,* an open-content, electronic journal published by *BirdLife South Africa* and the Animal Demography Unit at the *University of Cape Town*
*The Great migration of Amur Falcon, *The Morung Express*

## வெளி இணைப்புகள்
* Atlas of Southern African Birds.
*Global Raptor Information Network 
*
*

பகுப்பு:வல்லூறுகள்
கர்நாடக அரசு சின்னம்

**கர்நாடக அரசு இலச்சினை** (*Emblem of Karnataka*) என்பது இந்திய மாநிலமான கர்நாடகத்தின் அரசு சின்னமாகும். இந்தச் சின்னம் மைசூர் இராச்சியத்தின் சின்னத்தை அடிப்படையாகக் கொண்டது. இந்த சின்னம் கர்நாடக அரசின் அனைத்து அதிகாரபூர்வ கடிதங்களிலும் இடம்பெற்றுள்ளது. சின்னத்தின் மையத்தில் சிவப்பு நிறக் கேடயமும் அதில் வெள்ளை நிற கண்டபெருடா என்னும் இருதலைப்புல்லியும் (இருதலைப் பறவை) உள்ளது. இந்தக் கேடயத்தின் மேலே அசோகத் தூபியின் சிங்கமும் (இது இந்திய அரசு சின்னமாக) உள்ளது. அதன் பீடத்தில் நீல நிறத்தில் தர்மசக்கரமும், சக்கரத்தின் இருபுறங்களிலும் குதிரை, காளை ஆகியவையும் இடம்பெற்றுள்ளன. கேடயத்தின் மீது கால்வைத்தபடி மஞ்சள் நிறத்தில் சிவப்பு பிடரியுடன் இரு பக்கங்களிலும் சிங்க உடலும் யானையின் துதிக்கையும் உடைய யாளிகள் (இது சிங்கத்தையும் யானையையும் விட மிகவும் வலிமையானது என தொன்மங்களில் கூறப்பட்டுள்ளது.) பச்சை இலைமீது நிற்பதுபோல்  உள்ளன. இதன் கீழே  தேவநாகரியில், "सत्यमेव जयते" (சத்யமேவ ஜெயதே), என்ற சமசுகிருத வாக்கியம் இடம்பெற்றுள்ளது. 

## மேற்கோள்கள்

பகுப்பு:கர்நாடக அரசு
பகுப்பு:இந்திய மாநில முத்திரைகள்
பீகார் அரசு சின்னம்

**பீகார் அரசு சின்னம்** ( **Seal of Bihar** ) என்பது இந்திய மாநிலமான பீகாரின் அதிகாரப்பூர்வ சின்னமாகும். இந்த சின்னமானது போதி மரத்தையும் அதன் இரு புறங்களிலும் சுவசுத்திக்கா சின்னங்களையும் சித்தரிக்கிறது. 

## மேற்கோள்கள்

பகுப்பு:பீகார் அரசு
பகுப்பு:இந்திய மாநில முத்திரைகள்
கிரெசோலின்

**கிரெசோலின்** *(Cresolene)* என்பது நிலக்கரித் தாரிலிருந்து தயாரிக்கப்படும் ஒரு கிருமி நீக்கியாகும். கார மணமுடன் அடர்நிற நீர்மமாக இது தயாரிக்கப்படுகிறது. 19 ஆம் நூற்றாண்டின் பிற்பகுதியிலும் இருபதாம் நூற்றாண்டுத் தொடக்கத்திலும் பல்வேறு வலிகளை நீக்கவும் தட்டம்மைக்கான சிகிச்சையிலும் இதைப் பயன்படுத்தினார்கள் . புகையில்லாமல் சூடுபடுத்த உதவும் வேப்போ கிரெசோலின் விளக்குகள் சிறப்பாகத் தயாரிக்கப்படுகின்றன .

## மேலும் காண்க
*கிரெசால்
*பிசின்

## மேற்கோள்கள்

## புற இணைப்புகள்
*  Cresolene advert from the good old days

பகுப்பு:வேதிப் பொருட்கள்
பகுப்பு:தொற்றுநீக்கிகள்
பகுப்பு:சுகாதாரம்
கோவா அரசு சின்னம்

**கோவா அரசு சின்னம்** (**Emblem of Goa**) என்பது இந்திய மாநிலமான கோவாவின் அதிகாரப்பூர்வ சின்னமாகும். இந்த சின்னத்தின் மையத்தில்  "விருக்‌ஷ தீபம்" எனப்படும், ஒரு  அகல் விளக்கு உள்ளது. விளக்கானது அறிவொளியை விளக்குவதாக உள்ளது. அதைச்சுற்றி  தென்னை ஓலைகள் அழகான வடிவமைப்பில் உள்ளது. இந்த தென்னை ஓலைகள் கோவாவின் அருமையையும், அழகான அம்சங்களைக் காட்டுவதாக உள்ளது. இந்த அம்சங்களின் மேலே தேவநாகரியில்: सर्वे भद्राणि पश्यन्तु मा कश्चिद् दुःखमाप्नुयात्; என்ற சொற்றொடர் உள்ளது இதன் பொருள் "அனைவருக்கும் நன்மை கிடைக்கட்டும், யாரும் வேதனையை அனுபவிக்கக்கூடாது" என்பதாகும். இந்த வரிகளுக்கு மேலே இந்திய தேசிய சின்னமான சாரணாத் தூண் சிங்கம் அமைந்துள்ளது. இவற்றுக்கு அடியில் இவற்றை பாதுகாப்பது போன்ற இரு கைகள் அமைந்துள்ளன.

## காலனித்துவ கால சின்னங்கள்
கோவா போர்த்துக்கல்லின் பகுதியாக 1510 முதல் 1961 வரை இருந்தது. பின்னர் இந்தியாவுடன் இணைக்கப்பட்டது.
File:Lesser coat of arms of Portuguese India.svg|Lesser coat of arms of Portuguese India
File:Coat of arms of Portuguese India (1935-1951).svg|Coat of arms of Portuguese India (1935-1951).
File:Coat of arms of Portuguese India (1951-1974).svg|Coat of arms of Portuguese India (1951-1961).
File:Blason of Goa (ancient).svg|Coat of arms of Portuguese India (1600-1951).

## மேற்கோள்கள்

## வெளி இணைப்புகள்
* Article by the Government of Goa, Department of Information
பகுப்பு:இந்திய மாநில முத்திரைகள்
பகுப்பு:கோவா அரசு
கேரள அரசு சின்னம்

**கேரள அரசு சின்னம்** (**State emblem of Kerala** ) என்பது கேரள அரசு பயன்படுத்தும் சின்னமாகும். இதில்  இரண்டு யானைகள் தேசிய மற்றும் மாநில இலட்சினைகளை காப்பதுபோல் உள்ளன.

## விளக்கம்
கேரள அரசு சின்னமானது திருவாங்கூர் இராச்சிய அரசு சின்னத்தில் இருந்து வந்ததாகும். இந்த அரச சின்னமானது , இரண்டு யானைகள் ஸ்ரீ பத்மநாபனின் சங்கை  காப்பது போல அடையாளப்படுத்துகிறது. அந்த சங்குக்கு மேலே இந்திய தேசிய சின்னமாகிய சாரநாத் சிங்கம்  காணப்படுகிறது. இது இந்தியாவின் பெரும்பாலான மாநிலச் சின்னங்களில் பொதுவாக காணப்படுவதாகும். சின்னத்தின் அடிப்பகுதியில் பிரகதாரண்யக உபநிடதத்தில் உள்ள சமசுகிருத வாக்கியம் தேவநாகரியில் உள்ளது. இதன் பொருள் "May light spell away darkness". தற்போதைய கேரள சின்னமானது கம்யூனிஸ்ட் ஆட்சியை இந்திய நடுவண் அரசு அகற்றியபின் 1960 இல் பதவிக்கு வந்த  பட்டம் தாணு பிள்ளையின் அரசால் ஏற்றுக்கொள்ளப்பட்ட சின்னமாகும்.

## மேற்கோள்கள்

பகுப்பு:கேரள அரசு
பகுப்பு:இந்திய மாநில முத்திரைகள்
பகுப்பு:இந்தியாவில் யானைகள்
உத்ராகண்டு அரசு சின்னம்

**உத்ராகண்டு அரசு சின்னம்** என்பது இந்திய மாநிலமான உத்ராகண்டு மாநில அரசின் அதிகாரப்பூர்வ சின்னமாகும். இந்த மாநிலம் 2000 நவம்பர் 9 அன்று பிதியதாக உருவாக்கப்பட்டதாகும்.

## விளக்கம்
உத்தரகண்ட மாநில சின்னமானது வைரவடிவில் நீல நிற ஓரங்களைக் கொண்டுள்ளது. ஒயிலான மலைச் சிகரங்கள் இமயமலையின் அழகிய மலைச் சிகரங்களைக் குறிப்பிடுகின்றன. நான்கு நீரோடைகள் இடமிருந்து வலமாக பாய்வதுபோல் கோடுகள் அமைந்துள்ளன. சின்னத்தின் உச்சியில் இந்திய தேசிய சின்னமான, சாரனாத் சிங்கத் தலை சிவப்புப் பின்னணியில் அமைக்கப்பட்டுள்ளது. அதன் கீழே தேவநாகரி எழுத்தில், "सत्यमेव जयते" சத்யமேவ ஜெயதே என்ற வாசகம் இடம்பெற்றுள்ளது. சின்னத்தின் கீழே இந்தியில் உத்திரகண்ட மாநிலத்தைக் குறிப்பிடும் வாசகம் "उत्तराखण्ड राज्य" என்று உள்ளது.

## மேற்கோள்கள்

பகுப்பு:உத்தராகண்டு அரசு
பகுப்பு:இந்திய மாநில முத்திரைகள்
பலபடிநீக்கம்

**பலபடிநீக்கம்** *(Depolymerisation)* என்பது ஒரு பலபடியை ஓர் ஒற்றைப் படியாக அல்லது ஒற்றைப்படிகளின் கலவையாக மாற்றுகின்ற செயல்முறையாகும் . இதை பல்லுறுப்பு நீக்கம் என்றும் அழைப்பர். அனைத்து பலபடிகளும் அதிக வெப்பநிலையில் சிதைவடைகின்றன. இச்செயல்முறை பலபடியின் எண்ட்ரோப்பி அல்லது அகவெப்பம் அதிகரிப்பதனால் நிகழ்கிறது.

## உச்சவரம்பு வெப்பநிலை

பலபடிகளின் பலபடிநீக்கத் தன்மையை அவற்றின் உச்சவரம்பு வெப்பநிலை குறித்துக் காட்டுகிறது. இந்த வெப்பநிலையில், பலபடியாதலின் என்தால்பியானது ஒரு பெரிய மூலக்கூறை ஒற்றைப்படியாக மாற்றுவதன் மூலம் பெறப்பட்ட என்ட்ரோபியைப்  பொருத்தது ஆகும். இந்த உச்சவரம்பு வெப்பநிலைக்கு மேல் பலபடிநீக்க வீதமானது பலபடியாதல் வீதத்தைவிட அதிகமாக உள்ளது. இது கொடுக்கப்பட்ட பலபடி உருவாதலை தடுக்கிறது. 

.
## பயன்பாடுகள்
பலபடிநீக்கம் என்பது ஒரு பொதுவான செயல்முறையாகும். உணவு செரிமானம் ஆதல் கூட பெரிய மூலக்கூறுகளைச் சிதைத்து சிறிய புரத மூலக்கூறுகளாக மாற்றும் ஒரு பலபடிநீக்கச் செயல்முறையே ஆகும். இது பலபடி மறுசுழற்சியுடன் பொருத்தமானதாக உள்ளது. சிலவேளைகளில் பலபடிநீக்கம் மிகச்சரியாக நிகழ்ந்து தெளிவான ஒற்றைப் படிகள் மீளக் கிடைக்கின்றன. பாலியெத்திலீன் போன்ற மற்ற பலபடிகளின் பலபடிநீக்க வினையில் ஒற்றைப் படிகளின் கலவை கிடைக்கின்றது.

உயிரினத் தொகுதியிலிருந்து வேதிப்பொருள்கள்  மற்றும் எரிபொருள்கள் உற்பத்தியுடனும் பலபடிநீக்கம் தொடர்பு கொண்டுள்ளது. இந்நிகழ்வில் வினைப்பொருள்கள் பொதுவாக தேவைப்படுகின்றன. தண்ணீரின் செயல்பாட்டினால்  செல்லுலோசு நீராற்பகுப்பிற்கு உட்பட்டு குளுக்கோசு உருவாதல் ஓர் எளிய செயல்முறையாகும். பொதுவாக இந்தச் செயல்முறைக்கு ஓர் அமிலம் வினையூக்கியாகத் தேவைப்படுகிறது.

:H(C6H10O5)nOH  +  (n - 1) H2O   →    n  C6H12O6

## மேலும் காண்க
*பல்லுறுப்பாக்கல்
## மேற்கோள்கள்

பகுப்பு:பலபடிகள்
சிதம்பரப்பிள்ளை துரைராஜா

**சிதம்பரப்பிள்ளை துரைராஜா** ஒரு இலங்கை மேன்முறையீட்டு நீதிமன்ற நீதிபதி ஆவார். இவரே மலையகத் தமிழ்ச் சமூகத்தைச் சார்ந்த முதலாவது மேன்முறையீட்டு நீதிபதி ஆவார். இவர் புஸ்லாவ சரஸ்வதி மாக வித்தியாலய பாடசாலையின் பழைய மாணவர் ஆவார்.

## மேற்கோள்கள்


பகுப்பு:மலையகத் தமிழ் நபர்கள்
தையாப் மொழி

**தையாப் மொழி** பப்புவா நியூகினியாவின் கிழக்கு செப்பிக் மாகாணத்தில் ஏறத்தாழ நூறு பேர் மட்டுமே பேசுகின்ற அருகிவரும் ஒரு தனி மொழி ஆகும். கப்புன் என்னும் ஊரில் மட்டும் பேசப்படுவதால் இது **கப்புன் மொழி** எனவும் அழைக்கப்படுகிறது. இதைப் பேசுவோர் இம்மொழியை விட்டுப் படிப்படியாகத் தேசிய மொழியும், நாட்டில் பரவலாகப் பேசப்படுவதுமான தொக் பிசின் மொழிக்கு மாறிவருகின்றனர். 

இம்மொழி பற்றி முதலில் அறிந்துகொண்ட ஐரோப்பியர், செருமன் நாட்டைச் சேர்ந்த ஒரு மதப்பிரசாரகர். இவர் 1938 இம்மொழி பற்றி அறிந்தார். இப்பகுதி அணுகுவதற்கு இயாலாது இருந்ததால், 1970கள் வரை இம்மொழியை யாரும் ஆய்வு செய்யவில்லை. டொனால்ட் லேக்கொக் (1973) என்பவர் தையப் மொழியை அவர் உருவாக்கிய செப்பிக் ராமு மொழிக் குடும்பத்தில் சேர்த்திருந்தார். ஆனால், இம்மொழியின்  சொற்கோவையும், அமைப்பும் குறித்த குடும்ப மொழிகளிலிருந்தும் வேறுபட்டவை. ரொஸ் (2005) என்பவர் இம்மொழி நியூகினியாவில் பேசப்படும் எந்த மொழியுடனாவது தொடர்புள்ளது என்பதற்குச் சான்றுகள் இல்லை என்கிறார். இன்று தையாப் மொழி பேசப்படும் இடம் 6000 ஆண்டுகளுக்கு முன்னர் கடற்கரைக்கு அப்பால் இருந்த தனித் தீவுடன் பொருந்துவது, இம்மொழி ஒரு தனி மொழி என்ற கருத்துக்கு இணக்கமாக உள்ளது.

## மேற்கோள்கள்

பகுப்பு:மொழிகள்
சாகாகுச்சி சோதனை

**சாகாகுச்சி சோதனை**  *(Sakaguchi test)* என்பது புரதங்களில் ஆர்கினின் என்ற ஆல்ஃபா- அமினோ அமிலம் இருப்பதைக் கண்டறிய உதவும் ஓரு வேதியியல் சோதனை ஆகும். சப்பானிய உணவு விஞ்ஞானியும் கரிம வேதியியலாளருமான சோயோ சாகாகுச்சி (1900-1995) என்பவர் 1925 ஆம் ஆண்டில் இந்த சோதனையைக் குறித்து விவரித்தார் . எனவே இச்சோதனை சாகாகுச்சி சோதனை என அழைக்கப்படுகிறது.  சாகாகுச்சி வினைப்பொருள் 1-நாப்தால் மற்றும் ஒரு சொட்டு சோடியம் ஐப்போபுரோமைட்டு சேர்ந்தது சாகாகுச்சி வினைப்பொருள் ஆகும். ஆர்கினினில் உள்ள குவானிடின் தொகுதி சாகாகுச்சி வினைப்பொருளுடன் வினைபுரிந்து சிவப்பு நிற அணைவாக உருவாகிறது .

## மேற்கோள்கள்

பகுப்பு:வேதியியல் பரிசோதனைகள்
பகுப்பு:புரத வழிமுறைகள்
பகுப்பு:பகுப்பாய்வு வேதியியல்
தனி மொழி

**தனி மொழி** (language isolate) என்பது, பிற மொழிகளுடன் விளக்கிக் காட்டக்கூடிய இனத்தொடர்பு எதுவும் அற்ற ஒரு இயற்கை மொழியைக் குறிக்கும். அதாவது, தனி மொழிகள், வேறு மொழிகளுடன் பொது மூதாதையைக் கொண்டிராதவை. தனி மொழிகள் என்பவை உண்மையில் ஒரு மொழியை மட்டும் கொண்டுள்ள மொழிக் குடும்பங்களாகும். பொதுவாக எடுத்துக்காட்டப்படும் தனி மொழிகளுள் அயினு, பாஸ்க், கொரிய மொழி, சுமேரியம், ஈலமைட்டு போன்றவை உள்ளடங்கும். எனினும், சிறுபான்மை மொழியியலாளர்கள் மேற்காட்டிய மொழிகளுக்கு வேறு மொழிகளுடன் இனத்தொடர்புகள் இருப்பதாகக் கருதுகின்றனர்.

சில மூலங்கள், தனி மொழி என்பதை பெரிய மொழிக் குடும்பம் ஒன்றின் ஒரேயொரு மொழியைக் கொண்ட கிளை ஒன்றைக் குறிப்பிடுகின்றன. எடுத்துக்காட்டாக, அல்பேனியம், ஆர்மேனியம், கிரேக்கம் ஆகிய மொழிகள் இந்திய-ஐரோப்பியத் தனி மொழிகள் எனப் பொதுவாக அழைக்கப்படுகின்றன.

## மேற்கோள்கள்

பகுப்பு:மொழியியல்